ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
23 ธ.ค. 2558

สรุปภาวะตลาดภาคเช้า : SET แกว่งแคบ หลังเปิดกระโดด – SET เปิดกระโดด 10 จุด ด้วยแรงหนุนกลุ่ม ICT รีบาวด์, พลังงานได้ Sentiment เชิงบวก หลังสต็อกน้ำมันสหรัฐโดย API ลดลงเกินคาด ซึ่งคืนนี้ติดตามของ EIA ที่น่าจะไปในทิศทางเดียวกัน นอกจากนี้กลุ่มค้าปลีก ได้แรงหนุนรัฐเตรียมออกมาตรการภาษีกระตุ้นการบริโภคช่วงปลายปี อย่างไรก็ตาม หลังจากนั้นหนังคล้ายเมื่อเช้าวาน คือ ไม่มีใครกล้าไล่หุ้นต่อ ส่งผลให้ SET แกว่งแคบ มาปิดที่ระดับ 1,273.74 จุด, +12.08 จุด ด้วยมูลค่าซื้อขายอยู่ที่ระดับ 1.8 หมื่นลบ. กลุ่มหลักหนุนตลาดปิดบวก โดย ICT พลังงาน และ แบงก์ +1.8%, +1.5% และ +1.0% ตามลำดับ ด้านตลาดภูมิภาคแกว่งแคบในแดนบวก
กลยุทธ์ที่แนะนำ : ช่วงบ่าย: คาดแกว่งในช่วง 1,265-1,275 จุด และหากขึ้นมายืนเหนือ 1,280 จุดได้ จะเป็นสัญญาณที่ดีในระยะสั้น โดยมีแนวต้านถัดไปที่ 1,290 และ 1,300 จุด ตามลำดับ ประเด็นติดตาม จะมีเม็ดเงิน LTF-RMF เข้ามาเพิ่มเติมหรือไม่? และสต็อกน้ำมันดิบคืนนี้ หากต่ำกว่าคาด จะหนุนกลุ่มพลังงาน และดีต่อ SET ในวันพรุ่งนี้ กลยุทธ์ การเก็งกำไรเหมาะกับผู้รับความเสี่ยงได้สูง และควรเล่นรอบสั้นๆ ทั้งนี้ หุ้นแนะนำตามสัญญาณเทคนิคได้แก่ IRCP (รับ 5.45 ต้าน 6.20 Cut 5.20) และ SVOA (รับ 1.45 ต้าน 1.58 cut 1.41)
 